OpenLLM-France/wikimedia huggingface dataset:
# Lazhadegoù an arme alaman e Breizh e-pad an Eil brezel-bed

Meur a lazhadeg zo bet graet gant an arme alaman e Breizh e-pad an Eil brezel-bed. N'eus ket meneg amañ eus an dud harzet ha kaset d'ar c'hampoù-bac'h, evel e Montroulez e 1943.

## 1940
### Mezheven

* d'an 28, Jean-Marie Keranvel

## 1941
### Here

* d'an 22: Fuzuilhadeg Kastell-Briant

### Kerzu

* d'ar 15: Fuzuilhet 9 frizoniad eus kamp Kastell-Briant e Yaoueneg-ar-Mousterioù.

## 1942
### Kerzu

* d'an 30 : E Sant-Jakez-al-Lann, fuzuilhet 25 stourmer komunour.

## 1943

* Genver : E Naoned

## 1944
### Mae

* d'an 8 : Roazhon : 32 den fuzuilhet e kazarn ar c'h-Colombier.
* d'ar 15 : Fouenant : fuzuilhet 15 den
* d'an 31 : Sant-Jakez-al-Lann :

### Mezheven

* d'an 11 : Rostrenenn : 2 ouestlad krouget er bourk.
* d'an 13 : Plestan : 31 gouestlad fuzuilhet.
* d'ar 24 : Lannejenn, barnet e oant bet da varv gant lez-varn al Lu alaman Ar Faoued:
** e Roz ar C'had: 10 den a Speied hag unan a Sant-Wazeg,
** e Rozkev, 17 den, en o mesk pevar den yaouank eus An Ignel, tri eus Gourin hag unan eus Lanvodan; c'hwec'h den yaouank eus Blankenberge (Flandrez Belgia), Georges Sandelé, René Mestdagh, Camille De Corte,Raymond Marmenout, Louis Dehenauw ha Jean de Coninck, bet tapet gant an Alamaned p'o doa taget paotred ar strouezheg e Plourae, a voe fuzuilhet ivez; unan anezhe, Jean de Coninck, gloazet hepken, a c'hellas tec'hout. Kuzhet ha sognet e voe gant tud ar vro betek an Dieubidigezh. Daou gorf a zo chomet dianav$^,$.
** er Pont-Nevez, un den dianav.
* d'ar 16 : Lannuon
* d'an 30 : Sant-Jakez-al-Lann :

### Gouhere

* d'ar 7 : Broualan : 4 den lazhet gant ar vilisourien c'hall
* d'an 8 : Sant-Revig-ar-Plaen : 8 stourmer eus Broualan tapet, jahinet, ha lazhet gant ar vilisourien;
* d'an 10 : Plouvagor : 17 stourmer fuzuilhet e Koad Malouen, en o zouez an abad Fleury, Jean Métairie, Santbriegiz e penn an emsav Défense de la France. Darn a voe beziet en o bev.
* d'an 12 : Pluveleg
* Peniti-Koedrac'h

### Eost

* d'an 3
** en Erge
** e Pludunoù
* d'ar 4 : e Kastell-Paol
* d'ar 5
** e Kemper
** e Monkontour
* d'ar 7
** e Gouenoù : e Pengereg, 44 den lazhet gant soudarded eus ar Wehrmacht.
** e Langon
** e Pleuvihan
** e Langorlae
* d'an 8 : e Gwipavaz : e Krec'h Burgi, 7 den zo bet dastumet ha lazhet gant harzlammerien alaman nevez erru gant ar rannarme dindan ar jeneral Ramcke, war o hent da zifenn Brest.

## Korfoù bet kavet e 1945 e Porzh-Loeiz

* D'an 23 a viz Mae 1945 e voe kavet korfoù marv 69 ezel eus ar Rezistañs bet boureviet ha fuzuilhet gant al lu alaman; c'hwec'h anezhe, gant ur vaouez marteze en o mesk, a chomas dianv$^,$; kavet e voe relegoù unan arall, ur vaouez, diwezhatoc'h.

## Pennad kar

* Lazhadegoù an arme alaman

## Daveoù ha notennoù

* ↑ René Le Guénic, Morbihan - Mémorial de la Résistance, 1998, pajennoù 28 ha 29
* ↑ Mémorial GenWeb
* ↑ René Le Guénic, Morbihan - Mémorial de la Résistance, 1998, pajennoù 30 ha 31
* ↑ René Le Guénic, Morbihan - Mémorial de la Résistance, 1998, pajennoù 315-316
* ↑ Info Bretagne.com
# Lazhadegoù an arme stadunanat

Kaoz zo amañ eus lazhadegoù trevourien emsavet pe get, dizarmet pe get, pe soudarded prizoniet, ha n'eo ket lazhadegoù soudarded un arme all.

## XVIII$^{vet}$ kantved

* 1782 : Lazhadeg Gnadenhutten, e Pennsylvania

## XIX$^{vet}$ kantved

* 1850 : Lazhadeg Bloody Island, Amerindianed lazhet e Kalifornia
* 1863 : Lazhadeg Lawrence, e Lawrence (Kansas), e-pad Brezel diabarzh Stadoù-Unanet Amerika
* 1863 : Lazhadeg Bear River, Amerindianed lazhet en Idaho
* 1890 : Lazhadeg Wounded Knee, Dakota ar Su (SUA)

## XX$^{vet}$ kantved

* 1937 : Lazhadeg Ponce, e Puerto Rico
* 1943 : Lazhadeg Biscari, prizonidi vrezel lazhet en ur c'hamp e Sikilia
* 1950 : Lazhadeg Nogeun-ri, e Korea
* 1968 : Lazhadeg Mỹ Lai (Vietnam)
* 1968 : Lazhadeg Orangeburg, e skol-veur Su Karolina
* 1970 : Lazhadeg Son Thang, e Vietnam

## XXI$^{vet}$ kantved

* 2005 : Lazhadeg Haditha, en Irak

## Pennadoù kar

* Lazhadegoù an arme c'hall
* Lazhadegoù an arme spagnol
* Lazhadegoù an arme vreizhveuriat
# Louise von Mecklenburg-Güstrow

Louise zu Mecklenburg (1667 – 1721) a oa ur briñsez alaman dimezet da Frederik IV, roue Danmark. Rouanez Danmark ha Norge, e oa.

## He buhez

Ganet e oa e Güstrow e tiegezh an dug Gustav Adolph, Dug Mecklenburg-Güstrow ha Magdalene Sibylle Dugez Holstein-Gottorp. He mamm a oa merc'h d'an dug Frederick III von Holstein-Gottorp ha d'an dugez Maria Elisabeth von Sachsen.
E Kerzu 1695 e voe dimezet d'ar priñs Frederik a zeuas da vout roue Danmark e 1699. Dibabet e oa bet gantañ dre ma kave anezhi sioul hag e soñje gantañ ne raje ket trouz dezhañ abalamour d'e vuhez.
Merc'hetaer e oa ar roue ha meur a serc'h en doe. Serc'heg e oa-eñ da Elisabeth Helene von Vieregg a oa dimezell a enor gant e c'hoar, ar briñsez Sophie Hedevig af Danmark. E 1699 e krogas o darempred, er bloaz ma voe roueet Frederik goude marv e dad Christian V.

## He bugale

Pemp bugel o doe. Daou hepken a vevas dreist o bugaleaj pe o c'hrennoad:
* Christian (1697–1698), marvet da ur bloaz
* ar roue Christian VI Danmark (1699–1746)
* Frederik Karl (1701–1702) marvet da zaou viz hanter
* Georg (1703–1704), marvet da 14 miz
* Charlotte Amalie Danmark (1706–1782)

## He marv

Mervel a eure e Kopenhagen ha beziet e voe en Iliz-veur Roskilde.
# Louisville (Kentucky)

    Gant ar ger Louisville e tegouezher amañ. Evit sterioù all ar ger, gwelit Louisville (disheñvelout).
Louisville (distagadurioù amerikanek:,,) eo kêr vrasañ stad Kentucky er Stadoù-Unanet. Gant ar veurgêr tro-dro emañ e-touez 50 kêr vrasañ ar Stadoù-Unanet (an 42vet), gant 1 307 647 a dud (2010).

## Tud brudet

* Zachary Taylor, 12vet Prezidant Stadoù-Unanet Amerika, beziet eno.
* Muhammad Ali, bokser, ganet eno e 1942

## Kêrioù gevellet

| Bro | Kêr |
| Alamagn | Mainz |
| Rusia | Perm |
| Bro-C'hall | Montpelhièr |
| Sina | Jiujiang |
| Arc'hantina | La Plata |
| Ecuador | Quito |
| Ghana | Tamale |
| Bro-Saoz | Leeds |
| Turkia | Adapazarı |

## Liammoù diavaez

* (en) Lec'hienn ofisiel
# Louise Élisabeth d'Orléans

Louise Élisabeth d'Orléans (1709-1742), anavezet e Spagn evel Luisa Isabel de Orleans, a oa ur briñsez c'hall dimezet da Luis Iañ, pe Loeiz Iañ Spagn (1707-1724), roue Spagn eus Genver da Eost 1724, e-pad 229 deiz.
E lez Spagn e oa brudet hec'h emzalc'h iskis, ma veze graet anezhi gant lod La reina loca, ar rouanez foll.

## He buhez

Merc'h e oa da Philippe d'Orléans (1674-1723), rejant Bro-C'hall. Kavet en doa an tad e oa politikerezh mat he dimeziñ da bennhêr Spagn evit skoulmañ un emglev nevez, goude kement a vrezelioù etre an div vro. Ne seblante ket yac'h a spered ar briñsez, hag en em zerc'hel a rae en un doare iskis: breugeudiñ ne vern pegoulz na pelec'h, pourmen en he noazh.
En 1721 e oa 11 vloaz Louise-Élisabeth pa voe kaset da lez Madrid. Degemeret fall e voe eno gant Elisabetta Farnese, eil pried ar roue, a zisplije dezhi gwelout he lezvab o vont da engehentiñ ur pennhêr bennak diwar-goust he bugale dezhi. D'an 20 a viz Genver 1722 e voe graet an eured. 12 vloaz e oa Louise-Élisabeth, 14 vloaz he fried.
Mervel a reas he fried Luis da 17 vloaz, pa ne oa Louise Élisabeth nemet 15 vloaz. Adkemer a reas he zad-kaer Felipe V ar gurunenn. Adkaset e voe an intañvez yaouank da Vro-C'hall, rak ne oa ket karet gant lez Madrid na gant ar rouanez Elisabetta Farnese.
Daou vloaz a dremenas neuze en ur gouent, ha mont goude da chom da Bariz, da Palez al Luxembourg.
E Pariz e voe beziet.

## Levrlennadur

a vo kavet e Wikimedia Commons.
* Comte de Pimodan, Louise-Élisabeth d'Orléans, reine d'Espagne, 1709-1742, Plon, 1928, 393 p.
# Louisenheg

Ur yezh outoek-aztekek eus is-skourr ar yezhoù koupanek eo al louisenheg (luiseño) komzet gant tro-dro da 30-40 den en su Kalifornia.
Ur yezh en arvar da vont da get an hini eo.

## Gwelet ivez

* Yezhoù outoek-aztekek
* Yezhoù takek

## Liammoù diavaez

* Ethnologue
* Raktres evit reiñ lusk d'ar yezh
# Louise ar Rouantelezh-Unanet

Louise ar Rouantelezh-Unanet zo anv meur a briñsez:
* Louise ar Rouantelezh-Unanet (1848-1939)
* Louise ar Rouantelezh-Unanet (1867-1931)
* Louise Windsor, ganet e 2003.

## Pennadoù kar

* Louise
* Louise Breizh-Veur
# Louise von Hessen-Kassel (1817-1898)

Louise von Hessen-Kassel (1817-1898) a oa ur briñsez alaman, deuet da vout rouanez Danmark dre hec'h eured d'ar roue Christian IX.

## He zud

Merc'h e oa d'al Landgrav Wilhelm von Hessen-Kassel-Rumpenheim (1787–1867) ha d'e bried Louise Charlotte von Dänemark (1789–1864). He mamm a oa merc'h d'ar priñs danat Friedrich (1753–1805) ha d'e bried alaman Sophie Friederike von Mecklenburg (1758–1794). Nizez e oa d'ar roue Christian VIII (1786–1848) ha keniterv d'ar roue Fredrik VII (1808–1863).

## Bugale

C'hwec'h bugel o doe:
* Frederik VIII (1843−1912), Roue Danmark, dimezet da Louise af Sveden-Norge.
* Alexandra Danmark (1844−1925), dimezet da Edouarzh VII, Roue Breizh-Veur.
* Vilhelm Danmark, deuet da vout Georg Iañ Gres (1845−1913), roue Gres.
* Dagmar Danmark (1847−1928), pried Alexander III Rusia.
* Thyra Danmark (1853−1933), dimezet da Ernst August Dug Cumberland.
* Valdemar Danmark (1858−1939), dimezet da Marie Orleañs.
# Louisette Ighil Ahriz

Louisette Ighil Ahriz, ganet d'an 22 a viz Eost 1936 e Oujda (Maroko), a oa un emsaverez aljerian e-pad Brezel Aljeria. Da 20 vloaz e choazas mont en FLN dindan un anv all, « Lila ».

## He buhez

Louisette Ighil Ahriz a zo ur plac'h he deus kemeret perzh en emgann Aljer e 1957 gant an FLN. A-raok ar brezel e kemeras perzh e harz-labour liseidi Aljeria. Goude se e tec'has kuit peogwir e oa ar polis o klask war he lerc'h.
An 28 a viz Gwengolo 1957 e Chebli e-pad ar brezel e voe gwall-c'hloazet Louisette Ighil Ahriz. Ret e voe neuze dezhi mont d'an ospital. Kaset e voe neuze e-barzh kazarn an 10vet D.P. en Aljer e-lec’h ma chomas un tri miz bennak jahinet etre daouarn ur c’horonal hag ar c’habiten Jean Graziani.
E-pad m oa eno he devoa gwelet Jacques Massu ha Marcel Bigeard, a oa e-touez kargidi uhelañ an arme d’ar c’houlz-se. Unan eus o c’heneiled, ar c’habiten Graziani, a ranke atersiñ anezhi. Ar « Pied-noir »-mañ na implijas nag ar « gégène » nag ar boureviadur dre an dour evit lakaat anezhi da gomz. Ne reas ken nemet gwallañ anezhi.
A-benn ar fin goude bezañ gwallet e-pad tri miz gant ar c’habiten Graziani e oa hi etre ar vuhez hag ar marv. Pareet e voe gant ur medisin eus an arme c’hall, ar c’homandant Richard. Sikour a reas anezhi da cheñch toull-bac'h (eus « Les Baumettes » da « vBastia » en ur dremen dre « La Roquette », « Amiens », « Fresnes » ha « Toulouse » ). A-benn ar fin e tec’has kuit eus Bastia e miz Genver 1962, daou viz a-raok ar c'heulfe brezel. Sikouret e oa bet gant stourmerien komunour gall o devoa herberc’hiet anezhi betek dieubidigezh Aljeria .
Abaoe ez eo he deuet da vezañ psikologourez. Stourm a ra c’hoazh Louisette Ighil Ahriz evit Aljeria. En deiz a hiziv ez eo deuet da vezañ kozh ha koulskoude e kendalc’h da stourm a-enep ha da ziskuilhañ ar jahinerezh pe ar boureverezh a zo bet graet gant arme Vro-C’hall e-pad brezel Aljeria. Diskleriet he deus he doa c’hoant “ da ziskouez petra e oa bet an trevadennerezh gall ha da lavarout d’an dud yaouank ne voe ket profet an dieubidigezh da Aljeria gant Bro-C’hall.”

## Notennoù ha daveennoù

* ↑ Le Monde d'ar 17-03-2012.
# Louise von Hessen-Kassel

Louise von Hessen-Kassel zo anv meur a briñsez alaman:
* Louise von Hessen-Kassel (1750-1831), pried Karl von Hessen-Kassel
* Luise Karoline von Hessen-Kassel (1789–1867), pried Wilhelm von Schleswig-Holstein-Sonderburg-Glücksburg, mamm Christian IX, roue Danmark.
* Louise von Hessen-Kassel (1817-1898), pried Christian IX, roue Danmark.
# Fama

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Fama a zo
* anv doueez latin ar Vrud, hervez ar Romaned, gwelout Fama (doueez);
* anv ur gumun e stad Minas Gerais, e Brazil, gwelout Fama (MG)
* anv un armerzhour amerikan, Eugene Fama.
# Falstamall

Ur falstamall zo un tamall direizh, graet e gaou, a ra droug da enor un den, hag a zegas droukvrud (pe fallvrud, pe brud fall) warnañ.
Meneget ha termenet eo hervez mellad 29 lezenn an 29 a viz Gouhere 1881 er Stad c'hall, lezenn savet diwar-benn frankiz ar c'hazetennoù.
"Kement lavar distaget en sell da lakaat un ober war gont unan bennak pe ouzh ur c'horf-micher bennak evit noazout ouzh e enor pe ouzh e vrud a zo kement ha droukvrudañ"...
# Falster

Falster zo unan eus inizi Danmark er Mor Baltel. Emañ etre inizi Sjælland ha Lolland hag en em astenn a ra war ur gorread a 514 km². Annezet eo gant 43 398 a dud (2010), ha 40% anezho zo o chom er gêr vrasañ, Nykøbing Falster.
Un tamm eus rannvro Sjælland eo. Stag eo ouzh enez Lolland gant daou bont hag un tunel, hag ouzh enez Sjælland gant daou bont. En enez Falster emañ al lec'h suañ e Danmark, hag e Skandinavia war un dro, ur beg-douar anvet Gedser Odde.
# Falun

Falun (distaget e svedeg) zo ur gêr eus kreiz Sveden, e kontelezh Dalarna ("Dalarnas län") hag e proviñs istorel Dalarna. E 2010 e oa 37 291 a dud o chom e kêr ha 56 894 a annezidi a oa er gumun.
Brudet eo Falun abalamour d'ar mengleuzioù kouevr a zo er c'hornad. Lakaet eo bet, abalamour d'ar mengleuzioù-se ha da hêrezh c'hreantel ar gêr war roll lec'hiennoù glad ar bed gant UNESCO abaoe 2001.

## Kêrioù gevellet

Liammoù he deus Falun gant ar c'hêrioù-mañ :
* Hamina (Finland)
* Röros (Norvegia)
* Vordingborg (Danmark)
* Gütersloh (Alamagn)
* Grudziądz (Polonia)

## Liammoù diavaez

a vo kavet e Wikimedia Commons.
* Lec'hienn ofisiel kumun Falun (sv)
# Falun Gong

Falun Gong (sinaeg hengounel: 法輪功; sinaeg eeunaet: 法轮功; treuzskrivadur pinyin: Fǎlún Gōng; "Ober gant Rod al Lezenn") pe Falun Dafa (sinaeg hengounel: 法輪大法; sinaeg eeunaet: 法轮大法; treuzskrivadur pinyin: Fǎlún dàfǎ; "Lezenn Veur Rod al Lezenn") a zo ul luskad speredel a orin sinaat. E Sina e vez klasket flastrañ al luskad-mañ rak hervez gouarnamant Republik Pobl Sina ez eus ur sektenn anezhañ.
Hervez al luskad e-unan ez eo Falun Gong ur skol-breder qigong (氣功; qìgōng) diazezet war kredennoù hengounel Sina kar d'an Taiqi Quan.
Aet eo kalz war gresk abaoe ma oa bet digoret Falun Gong d'an holl ez ofisiel e 1992 gant an den a oa bet krouet gantañ, Li Hongzhi (李洪志) hag a zo o chom hiziv er Stadoù-Unanet) betek tapout tro-dro da 80 milion a izili e Sina e 1998 hervez sifroù ofisiel Sina. Aet eo war vrasaat ivez an niver a izili dre ar bed a-bezh, dreist-holl er Stadoù-Unanet, e Kanada, Aostralia hag Europa.
E Sina e vez klasket mougañ al luskad Falun Gong ha lazhet ez eus bet gant ar gouarnamant un 260 ezel bennaket ha savet ez eus bet luskadoù dre Europa o c'houlenn groñs e chomfe a-sav Sina da heskinat izili Falun Gong.
Hervez gouarnamant Sina ez eo Falung Gong ur sektenn hepmuiken hag hervezañ e vefe an aozadur kiriek da varv ouzhpenn 1600 den bet nac'het reiñ louzoù dezho. N'eo ket gwall sur seurt tamalloù, avat, evit aozadurioù a zifenn gwirioù mab-den evel Amnesty International.
D'an 23 a viz Genver 2001 eo marvet un den goude bezañ lakaet an tan ennañ e-unan e Plasenn Tiananmen, un ezel eus Falun Gong anezhañ hervez gouarnamant Sina.

## Marvioù

Diaes eo kavout sifroù ha dielloù resis a-fed jahinañ marvus e Sina, met istimet e vez niver izili Falun Gong a zo bet lazhet dre flastradennoù. E 2009, The New York Times en devoa embannet, e oa hervez aozadurioù difenn gwirioù Mab-den "d'an nebeutañ 2000" den a zo bet lazhet eeun. Amnesty International en doa embannet e oa bet 100 ezel Falun Gong lazhet er bloavezh 2008, pe en toull-bac'h pe nebeut amzer goude bezañ bet dieubet. Ar c'hazetenner enklask Ethan Gutmann en doa istimet e oa bet lazhet 65 000 Falun Gong a oa bet lazhet evit laerañ organoù etre 2000 ha 2008 hervez atersadennoù hir, ouzhpenn-se ar skolveuridi David Kilgour ha David Matas o doa embannet, "mammenn 41 500 treuzplatadur war ur mare 6 bloavezh etre 2000 ha 2005 a chom hep displegadenn".

### Liammoù diavaez

* Lec'hienn ofisiel (e galleg)
* "Falun Gong, ur sektenn?" (e galleg)
# Falvaterra

Falvaterra zo ur gumun en Italia, e proviñs Frosinone, e rannvro Lazio.
# Falz

Ur falz zo ur benveg da droc'hañ geot. Gwechall e veze troc'het ed ha foenn gant ar falz tost en holl vroioù, hag implijet e vez c'hoazh e kalzig anezho.
Ijinet e voe er Ragistor, e Henoadvezh ar maen, gant ur sileks hag un troad. Goude e voent oberiet en houarn hag e dir.

## Binvioù kar

Ar falc'h zo ur seurt falz vras.
Ar falz-aotenn, pe sarp, pe strep, zo ur seurt falz tevoc'h evit trochañ koad.

## Arouez

Hervez Tacitus e veze implijet filzier aour gant an drouized en o lidoù.
Arouez ar gouerien eo bet ar falz war bannieloù ar gomunourien, e-kichen ar morzhol, arouez ar vicherourien. Ar Falz zo anv ur gevredigezh deskadurezh a oa bet krouet gant Yann Sohier e 1932.
# Faltzes

Faltzes zo ur gumun e Nafarroa en Euskal Herria.
# Fafnir

E mitologiezh Skandinavia eo Fáfnir (Norseg: [ˈfɑːvnez̠]), pe Frænir, mab d'ar roue korr Hreidmar ha breur da Regin, Ótr, Lyngheiðr, ha Lofnheiðr. Goude bout bet drastet gant milligadenn gwalenn hag aour Andvari, Fafnir a zeuas da vout un aerouant hag e voe lazhet gant Sigurd.

## Danevell

Gant ar Völsunga saga islandat (fin an 13vet kantved) e oa Fáfnir ur c'horr kreñv e gorf ha kadarn e ene. Diwall a rae ti e dad a oa paret gant aour o strinkellikat ha mein-sked. Eñ eo an hani kreñvañ ha tagusañ ag an tri breur.
Regin a gontas da Sigurd e oa Odin, Loki, ha Hœnir o veajiñ pa gejont gant Ótr, hag a gemeras stumm un dourgi un devezh-pad. Loki a lazhas an dourgi gant ur maen hag an tri Æsir en digroc'henas. An doueed a zegouezhas e domani Hreidmar e fin an devezh hag e tiskouezjont kroc'hen an dourgi. Hreidmar hag e zaou vreur a dapas an doueed d'o c'has d'ar c'harc'har e-keit ma oa dibabet Loki da zastum peadra da sevel an daspren evit o mestaol: golo diabarzh kroc'hen an dourgi gant aour hag e ziavaez gant aour ruz. Daet e oa a-benn en ur zastum aour milliget Andvari hag ar walenn anvet Andvaranaut. A-benn ar fin e oa bet lazhet Hreidmar gant Fafnir da virout an holl aour evitañ hepken. Tamm-ha-tamm e teuas da vout ur penn-vil ha krafek o kantren en natur gouez. Treiñ a reas d'un arouant da ziwall e deñzor. C'hwezhet e veze ampoezon gantañ en-dro dezhañ dalc'hmat. Den ebet ne c'halle tostaat outañ hag e aour da neuze, o lakaat ar spont e kalon an dud.

## Mamennoù

* Byock, Jesse L. (1990). Saga of the Volsungs: The Norse Epic of Sigurd the Dragon Slayer. Berkeley, Los Angeles, London : University of California Press. ISBN 0-520-23285-2.
* Thorpe, Benjamin (1907). The Elder Edda of Saemund Sigfusson. Norrœna Society.
* Fafnir. (2018). Britannica Online Academic Edition, Encyclopædia Britannica.
* Unerman, Sandra. "Dragons in Twentieth Century Fiction"
* Tolkien, J.R.R., Christopher, (2010). The Book of Lost Tales. London: Harper Collins
* Amon Amarth - Fafner's gold (2019) Melodic death metal song from the album "Berserker"

## Notennoù

* ↑ Gunnar Nordanskog, Föreställd hedendom: tidigmedeltida skandinaviska kyrkportar i forskning och historia, 2006, p. 241. (ISBN 978-91-89116-85-6)
* ↑ Edgar Haimerl. 'Sigurd—ein Held des Mittelalters'. Userpage.fu. Kavet : 2012-11-20.
# Fagagna

Fagagna zo ur gumun eus proviñs Udine e rannvro Friuli-Venezia Giulia.
# Fafá de Belém

Fafá de Belém, ganet Maria de Fátima Palha de Figueiredo e Belém (stad Pará), e 1956, zo ur ganerez vrazilian. Brudet e voe e 1975 gant « Filho da Bahia » a veze klevet en telenovela Gabriela.

## Liamm diavaez

* Fafá de Belém o kanañ gant Roberto Carlos
# Fagnano Olona

Fagnano Olona zo ur gumun en Italia, e proviñs Varese e Lombardia.
# Fagopyrum

Fagopyrum :
| Rummatadur Cronquist ||
| Riezad : | Plantae |
| Skourrad : | Magnoliophyta |
| Kevrennad : | Magnoliopsida |
| Urzhad : | Caryophyllales |
| Kerentiad : | Polygonaceae |
| Genad : | Fagopyrum |
| D'ar vevoniezh e tenn ar pennad-mañ. ||
Ur genad e kerentiad ar Polygonaceae eo ar Fagopyrum. Ennañ e kaver 15 pe 16 plantenn, en-o-zouez daou ed pouezus, Gwinizh-du (Fagopyrum esculentum) ha Gwinizh-du Tartaria (Fagopyrum tataricum).

## Pennadoù kar

* Quinoa
* Chia

## Liammoù diavaez

* Jepson Manual Treatment
* USDA Plants Profile
* Flora of North America Profile
* Fagopyrum Journal Archive
# Faggeto Lario

Faggeto Lario zo ur gumun en Italia e Proviñs Como, e rannvro Lombardia.
# Fagnano Castello

Fagnano Castello a zo ur gumun eus Italia, e proviñs Cosenza, e rannvro Calabria.
# Fagnano Alto

Fagnano Alto zo ur gumun eus Italia, e proviñs L'Aquila, en Abruzzo.
# Fafafined

An termen fafafined (samoaeg: fa'afafine, tongaeg: rae rae ha tahitieg: mahu) a vez implijet evit ober dave d'an dud trede rev hag o ar rol revel c'hoariet gante er gevredigezh.
Ez-hengounel e vez great fafafined eus paotred desavet gant o familh evel merc'hed pa vez re a baotred gante dija. Lakaet e vezont da sikour o mammoù gant labour an ti ha gwisket e vezont evel merc'hed. Peurliesañ e kendalc'h ar baotred-se d'ober diouzh o identelezh revel pa vezont tud deuet ha zoken ur wezh euredet gant ur vaouez.
Hervez meur a fafafined o-unan n'eo ket o familh a dibab o identelezh revel met kentoc'h leuskel anezhe d'ober diouzh o revelezh diabarzh.
treuzrevel e vefe graet eus seurt tud e broioù Europa ma vez gwelet fall dre vras seurt revelerezhioù na glotont ket gant ar mennozhioù gourel-benel.
Peurliesañ eo heñvelrevel o zuadur revel.

## Gwelet ivez

* Trede rev
* Etrereizhadezh
* dud daou spered
* Hijraed
# Faggiano

Faggiano zo ur gumun italian e proviñs Taranto, e rannvro Puglia.
# Kp (lizherenn)

Un divc'hrafenn latin eo Kp, kp implijet gant meur a yezh komzet en Afrika evit skrivañ ar son kensonennel /k͡p/.
| Lizherennoù gant diakritikoù : | Áá · Ää · Åå · Ćć · Čč · Éé · Łł · Ññ · N̈n̈ · Óó · Öö · Øø · Šš · Úú · Üü · Žž |
| Digramoù : | Ch · C'h · Dd · Dz · Ǆ · Dx · Gb · IJ · Kp · LJ · LL · Mb · Mp · Nd · Ng · NJ · Nk · Ns · Nt · Nz · Ȣ · Sh · Th |
| Trigramoù : | Dzs Ngb Nkp Sch Tsh |
| Lizherennoù ispisial : | Ææ · ɑ · Ɓɓ · Ↄↄ · Ɗɗ · Ðð · Ðđ · Ðɖ · Ɛɛ · Ʒʒ · Ə · Ǝǝ · Ƒƒ · Ɠɠ · Ɣɣ · Ȝȝ · Ƴƴ · Ƣƣ · Ħħ · Ⱶⱶ · Ƕƕ · ĸ · Ŋŋ · Œœ · Ɔɔ · Ɽɽ · Ȣȣ · ſ · ß · Ʃʃ · Ʋʋ · Ɯɯ · Ⅎⅎ · Ȥȥ · Þþ · Ƿƿ · Ƨƨ · Ƽƽ · Ƅƅ |
* Porched ar yezhoù hag ar skriturioùAdkavit pennadoù Wikipedia a denn d'ar yezhoù.
* Gwelit ivez:
* Kensonenn gweuz-drekstaon dre serriñ divouezh
# Krackel

Krackel zo ur varrenn chokoladet kenderc'het gant Hershey abaoe 1938.
# Kra (lizherenn)

Kra a zo anv ul lizherenn latin ispisial skrivet ĸ bet implijet gwechall evit skrivañ ar c'halaallisut evit ober diouzh ar son [q].
Bremañ, avat, e vez implijet al lizhernn q en he lec'h goude ma oa bet adwelet reizskrivadur ar yezh-se.
| Lizherennoù gant diakritikoù : | Áá · Ää · Åå · Ćć · Čč · Éé · Łł · Ññ · N̈n̈ · Óó · Öö · Øø · Šš · Úú · Üü · Žž |
| Digramoù : | Ch · C'h · Dd · Dz · Ǆ · Dx · Gb · IJ · Kp · LJ · LL · Mb · Mp · Nd · Ng · NJ · Nk · Ns · Nt · Nz · Ȣ · Sh · Th |
| Trigramoù : | Dzs Ngb Nkp Sch Tsh |
| Lizherennoù ispisial : | Ææ · ɑ · Ɓɓ · Ↄↄ · Ɗɗ · Ðð · Ðđ · Ðɖ · Ɛɛ · Ʒʒ · Ə · Ǝǝ · Ƒƒ · Ɠɠ · Ɣɣ · Ȝȝ · Ƴƴ · Ƣƣ · Ħħ · Ⱶⱶ · Ƕƕ · ĸ · Ŋŋ · Œœ · Ɔɔ · Ɽɽ · Ȣȣ · ſ · ß · Ʃʃ · Ʋʋ · Ɯɯ · Ⅎⅎ · Ȥȥ · Þþ · Ƿƿ · Ƨƨ · Ƽƽ · Ƅƅ |
# Kraainem

a vo kavet e Wikimedia Commons.
Kraainem zo ur gumun e Flandrez Belgia, e proviñs Brabant Flandrez. Ur gumun izelvroek gant aezamantoù yezhel e galleg eo.
* Lec'hiadur
* Banniel
* Skoed

## Douaroniezh

* Gorread : 5,84 km²
* Poblañs (2022) : 13 928 a dud
* Stankter : 2 385 den/km²